Suchinthana/ta-wikipedia huggingface dataset:
1-புரோமோபெண்டேன்

1-புரோமோபெண்டேன் (1-Bromopentane) என்பது C5H11Br என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். அமைல் புரோமைடு என்ற பெயராலும் இச்சேர்மம் அறியப்படுகிறது. புரோமோ ஆல்க்கேன் சேர்மமான இது புரோமோபெண்டேனின் மாற்றியன் ஆகும். 1-புரோமோபெண்டேன் நிறமற்ற நீர்மமாகக் காணப்படுகிறது. பியூகசு  வெசிகுலோசசு என்ற கடற்பாசியில் இச்சேர்மம் இயற்கையாகவே காணப்படுகிறது.

தயாரிப்பு
பெரும்பாலான 1-புரோமோ ஆல்க்கேன்கள் ஐதரசன் புரோமைடை 1-ஆல்க்கீனுடன் இயங்குறுப்பாகச்  சேர்ப்பதன் மூலம் தயாரிக்கப்படுகின்றன. இது 1-புரோமோபெண்டேன் நிகழ்வில் 1-பெண்டீன் ஆகும். இந்த நிலைமைகள் 1-புரோமோ வழிப்பெறுதியைக் கொடுத்து, எதிர்-மார்கோவ்னிகோவ் விதி கூட்டுவினைக்கு வழிவகுக்கும்.

1-பெண்டனாலுடன் ஐதரசன் புரோமைடை சேர்த்து வினைபுரியச் செய்வதன் மூலமும் 1-புரோமோபெண்டேனைத் தயாரிக்கலாம்.

இதையும் காண்க
3-புரோமோபெண்டேன்

மேற்கோள்கள்

புரோமோ ஆல்க்கேன்கள்
கரிம ஆலைடுகள்
3-புரோமோபெண்டேன்

3-புரோமோபெண்டேன் (3-Bromopentane) என்பது C5H11Br என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். 3-பெண்டைல் புரோமைடு என்ற பெயராலும் இச்சேர்மம் அறியப்படுகிறது. புரோமோ ஆல்க்கேன் சேர்மமான இது புரோமோபெண்டேனின் மாற்றியன் ஆகும். 3-புரோமோபெண்டேன் நிறமற்ற நீர்மமாகக் காணப்படுகிறது. 118 பாகை செல்சியசு வெப்பநிலை முதல் 119 பாகை செல்சியசு வெப்பநிலை வரையிலான வெப்பநிலையில்  3-புரோமோபெண்டேன் கொதிக்க ஆரம்பிக்கிறது.

இதையும் காண்க
1-புரோமோபெண்டேன்

மேற்கோள்கள்

புரோமோ ஆல்க்கேன்கள்
கரிம ஆலைடுகள்
புரோமோபெண்டேன்

புரோமோபெண்டேன்கள் (Bromopentanes) என்பவை C5H12–nBrn என்ற மூலக்கூற்று வாய்ப்பாடால் விவரிக்கப்படும் கரிம வேதியியல் சேர்மங்களாகும். வாய்ப்பாட்டிலுள்ள n = 1–12 என்பது புரோமின் அணுக்களின் எண்ணிக்கையாகும். புரோமோபெண்டேன்கள்  என்பவை புரோமோ ஆல்க்கேன் வகை சேர்மங்களின் ஒரு குழுவாகும். இதில் பெண்டேன் மாற்றியன்கள் இடம்பெற்றுள்ளன. இவற்றில் ஒன்று அல்லது அதற்கு மேற்பட்ட ஐதரசன் அணுக்கள் புரோமின் அணுக்களால் இடப்பெயர்ச்சி செய்யப்பட்டிருக்கும். பொதுவாக இவை நிறமற்ற திரவங்களாக காணப்படுகின்றன.

மோனோபுரோமோபெண்டேன்கள்
மோனோபுரோமோபெண்டேன்கள் என்பவை ஒரு புரோமின் அணுவைக் கொண்ட புரோமோபெண்டேன்கள் ஆகும், இவற்றின் மூலக்கூற்று வாய்ப்பாடு  C5H11Br என எழுதப்படுகிறது. 

இவ்வகையிக் மூன்று மாற்றியன்கள் இருக்கின்றன.

 1-புரோமோபெண்டேன் 
 2-புரோமோபெண்டேன் (நாற்தொகுதி மையம்)
 3-புரோமோபெண்டேன்

2-மெத்தில்பியூட்டேனை அடிப்படையாகக் கொண்டு நோக்கினால் நான்கு மாற்றியன்கள் சாத்தியமாகின்றன. 
 1-புரோமோ-2-மெத்தில்பியூட்டேன் (நாற்தொகுதி மையம்)
 1-புரோமோ-3-மெத்தில்பியூட்டேன்
 2-புரோமோ-2-மெத்தில்பியூட்டேன்
 2-புரோமோ-3-மெத்தில்பியூட்டேன் (நாற்தொகுதி மையம்)

2,2-இருமெத்தில்புரோப்பேன் ஒரே ஒரு மோனோபுரோமினேற்ற வழித்தோன்றலைக் கொண்டுள்ளது, அது 1-புரோமோ-2,2-இருமெத்தில்புரோபேன் ஆகும். இது நியோபெண்டைல் ​​புரோமைடு என்றும் அழைக்கப்படுகிறது.

மேலும் காண்க
 புரோமோஈத்தேன்
 1-புரோமோயெக்சேன்

மேற்கோள்கள்

புரோமோ ஆல்க்கேன்கள்
செரிக்கின்

செரிக்கின் (மலாய் மொழி: Bandar Serikin; ஆங்கிலம்: Serikin Town; சீனம்: 西里京) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் உள்ள ஒரு நகரம்; மற்றும் வார இறுதிச் சந்தைக்கு (Serikin Weekend Market) நன்கு அறியப்பட்ட நகரமாகவும் விளங்குகிறது.

இந்தோனேசியா-மலேசியா எல்லையில் (Indonesia–Malaysia Border) அமைந்துள்ள இந்த நகரம்; பாவு நகரத்தில் இருந்து 15 கிமீ தொலைவிலும்; கூச்சிங் நகரத்தில் இருந்து 80 கிமீ தொலைவிலும் உள்ளது. உள்ளூர்வாசிகளால் கம்பங் சாகோய் செரிக்கின் (Kampung Jagoi Serikin) என்றும் செரிக்கின் நகரம் அழைக்கப்படுகிறது.

பொது

செரிக்கின் நகரம், உள்ளூர் மற்றும் சுற்றுலாப் பயணிகளின் மத்தியில் வார இறுதிச் சந்தைக்கு நன்கு அறியப்பட்ட நகரமாக விளங்குகிறது. ஒவ்வொரு சனி; ஞாயிற்றுக் கிழமைகளிலும் நடைபெறும் இந்தச் சந்தையானது, இந்தோனேசியாவில் இருந்து வரும் விற்பனையாளர்களிடம் இருந்து பொருட்களை வாங்க பலரையும் ஈர்க்கிறது. 

செரிக்கின் வார இறுதி சந்தை 1992-ஆம் ஆண்டில் தொடங்கப்பட்டது. இந்த நகரத்திற்கு அருகில் கங்காங் அருவி (Kangang Waterfall); மற்றும் துபோ அருவி (Tuboh Waterfall) என இரண்டு அருவிகள் உள்ளன.

காலநிலை

செரிக்கின் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.

மேற்கோள்கள்

வெளி இணைப்புகள்

சரவாக் நகரங்கள்
அறுபுரோமோயீத்தேன்

அறுபுரோமோயீத்தேன்  (Hexabromoethane) என்பது C2Br6 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பெர்புரோமோயீத்தேன் என்ற பெயராலும் இது அறியப்படுகிறது. மஞ்சள் கலந்த வெண்மையான படிகத் திடப்பொருளாக அறுபுரோமோயீத்தேன் காணப்படுகிறது. சூடாக்கும்போது இச்சேர்மம் டெட்ராபுரோமோயீத்தேனாகச் சிதைவடையும். பல ஆலோகார்பன்களைப் அறுபுரோமோயீத்தேனும் கதிர்வீச்சுக்கு வெளிப்படும் போது சிதையும்.

இதையும் காண்க
புரோமோஈத்தேன்

மேற்கோள்கள் 

புரோமோ ஆல்க்கேன்கள்
நெமாலி

நெமாலி  (Nemali) இந்திய மாநிலமான ஆந்திராவின் என். டி. ஆர் மாவட்டத்தில் உள்ள கம்பலகுடெம் மண்டலத்தில் அமைந்துள்ள ஒரு கிராமமாகும். இது திருவூரு வருவாய் பிரிவின் நிர்வாகத்தின் கீழ் உள்ளது. நெமாலி என்ற சொல்லுக்கு தெலுங்கில் மயில் என்று பொருளாகும்.

மக்கள்தொகை 
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நெமாலியின் மொத்த மக்கள் தொகை 2,867 ஆகும், இதில் 1,481 ஆண்கள் மற்றும் 1,386 பெண்கள் இருந்தனர். பாலின விகிதம் 1000 ஆண்களுக்கு 936 பெண்கள் என்ற விகிதத்தில் இருந்தது.  0 முதல் 6 வயதுக்குட்பட்டு இருந்த  287 குழந்தைகளில் 143 சிறுவர்களும் 144 சிறுமிகளும் இருந்தனர். சராசரி கல்வியறிவு விகிதம் 62.29% ஆக இருந்தது.  இதில் 1,607 பேர் கல்வியறிவு பெற்றுள்ளனர், இது மாவட்ட சராசரியான 73.70% என்பதை  விட அதிகமாகும்.

அரசும் அரசியலும் 
நெமாலி கம்பலகுடெம் மண்டலத்தின் நிர்வாகத்தின் கீழ் வருகிறது, மேலும் இது ஆந்திராவின் விசயவாடா மக்களவைத் தொகுதி பிரதிநிதித்துவப்படுத்தும் திருவூரு சட்டமன்றத் தொகுதியால் பிரதிநிதித்துவப்படுத்தப்படுகிறது.

குறிப்பிடத்தக்க நபர்கள் 
கவிஞரான முனைவர் ரல்லாபண்டி கவிதா பிரசாத்- நெமாலி கிராமத்தில் பிறந்தார்.

மேற்கோள்கள் 

ஆந்திரப் பிரதேசம் மாநிலத்திலுள்ள ஊர்களும் நகரங்களும்
ஜபாலியா

ஜபாலியா (Jabalia), மத்திய கிழக்கில் அமைந்த காசாக்கரையின் வடக்கு காசா ஆளுநரகத்தில் உள்ள நகரம் ஆகும். இது காசா நகரத்திற்கு வடக்கில் 4 கிலோ மீட்டர் தொலைவில் உள்ளது. 2017ல் இதன் மக்கள் தொகை 1,72,704 இதன் வடக்கில் இஸ்ரேல் உள்ளது.

இஸ்ரேல்-ஹமாஸ் போர் 
 
2023-2024 இஸ்ரேல்-ஹமாஸ் போரின் போது, ஜபாலியா நகரத்தில் உள்ள பாலஸ்தீன அகதிகள் முகாம்கள் மீது இஸ்ரேல்  வான் படையில் குண்டு வீச்சுகளால் சிதைந்து போனது.  இத்தாக்குதல்களில் 50 பாலஸ்தீனர்கள் கொல்லப்பட்டனர், பலர் காயமடைந்தனர் 6 அக்டோபர் 2024 அன்று ஜெபாலியா நகரத்தின் மீது இஸ்ரேல் படைகள் தாக்கியத்தில் 17 பேர் கொல்லப்பட்ட்டனர்.

மக்கள் தொகை பரம்பல்
ஜபாலியாவின் மக்கள் தொகையில்  பாலஸ்தீனர்கள்,  பெடோயின் மக்கள், ஹௌரான் மக்கள் மற்றும் எகிப்தியர்கள் அதிகம் வாழ்கின்றனர்.

மேற்கோள்கள்

ஆதாரங்கள்

வெளி இணைப்புகள்

UNRWA Jabalia
Welcome To The City of Jabaliya
Survey of Western Palestine, Map 19:   IAA, Wikimedia commons

பாலஸ்தீன நகரங்கள்
நெவாட்டிம் வான்படைத் தளம்

நெவாட்டிம் வான்படைத் தளம் (Nevatim Airbase), இசுரேலிய வான்படை தளங்களில் ஒன்றாகும். இது இஸ்ரேல் நாட்டின் தெற்கில் உள்ள  நெகேவ் பாலைவனத்தில் அமைந்த தெற்கு மாவட்டத்தில் உள்ள நெவாட்டிம் எனும் கிராமத்திற்கு அருகே அமைந்த  பீர்சேபா நகரத்திற்கு தென்கிழக்கில் 15 கிலோ மீட்டர் தொலைவில் அமைந்துள்ளது. நெவாட்டிம் வான்படை தளம் மூன்று ஓடு தளங்கள் கொண்டது. 

2024 இஸ்ரேல் மீதான்  ஈரான் தாக்குதல்களில், ஈரானிய ஏவுகனைகள் நெவாட்டிம் வான்படை தளத்தை தாக்கியதால் வான்படை தளம் சேதமுற்றது.

மேற்கோள்கள்

வெ:ளி இணைப்புகள்

Nevatim from globalsecurity.org
Aeroflight World Airforces

இஸ்ரேலிய வான்படை தளங்கள்
2-இருபீனைல்பாசுபீனோபென்சால்டிகைடு

2-இருபீனைல்பாசுபீனோபென்சால்டிகைடு  (2-Diphenylphosphinobenzaldehyde) என்பது (C6H5)2PC6H4CHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது ஓர் உலோக பாசுபீன் ஈந்தணைவியாகும். மஞ்சள் நிறத்தில் திண்மமாகக் காணப்படும் இச்சேர்மம் பொதுவான கரிமக் கரைப்பான்களில் கரையும்.

தயாரிப்பு 
பாதுகாக்கப்பட்ட 2-புரோமோபென்சால்டிகைடில் இருந்து பெறப்பட்ட கிரிக்கனார்டு வினையாக்கியுடன்  குளோரோடைபீனைல்பாசுபீனைச் சேர்த்து வினைபுரியச் செய்து தொடர்ந்து பாதுகாப்பை நீக்கி 2-இருபீனைல்பாசுபீனோபென்சால்டிகைடு தயாரிக்கப்படுகிறது. (2-இலித்தியோபீனைல்) இருபீனைல்பாசுபீனிலிருந்தும்  2-இருபீனைல்பாசுபீனோபென்சால்டிகைடு சேர்மத்தை தயாரிக்க முடியும்.

வினை
2-இருபீனைல்பாசுபீனோபென்சால்டிகைடு பல்வேறு அமீன்களுடன் ஒடுங்குகிறது. இவ்வினையில் பாசுபீன்-இமைன் மற்றும் பாசுபீன்-அமைன் ஈந்தணைவிகள் உருவாகின்றன.

மேற்கோள்கள்

பென்சால்டிகைடுகள்
பீனைல் சேர்மங்கள்
மூவிணைய பாசுபீன்கள்
2-குளோரோ-6-புளோரோபென்சால்டிகைடு

2-குளோரோ-6-புளோரோபென்சால்டிகைடு (2-Chloro-6-fluorobenzaldehyde) என்பது C6H3ClFCHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓர் ஆலசனேற்றம் அடைந்த பென்சால்டிகைடு சேர்மமாக இது கருதப்படுகிறது. ஆலசனேற்றம் அடைந்த பல்லினவளையச் சேர்மங்கள் தயாரிக்கையில் இடைநிலை வேதிப்பொருளாக 2-குளோரோ-6-புளோரோபென்சால்டிகைடு உருவாகிறது.

தயாரிப்பு
2-குளோரோ-6-புளோரோதொலுயீனை குரோமைல் குளோரைடால் ஆக்சிசனேற்றம் செய்வதன் மூலம் 2-குளோரோ-6-புளோரோபென்சால்டிகைடு தயாரிக்கப்படுகிறது.

வினை
2-குளோரோ-6-புளோரோபென்சால்டிகைடு சோடியம் ஐதராக்சைடுடன் வினைபுரிந்து 2-குளோரோ-6-புளோரோபென்சீன் மற்றும் 6-குளோரோசாலிகால்டிகைடு ஆகியவற்றின் கலவையைக் கொடுக்கிறது.

2-குளோரோ-6-புளோரோபென்சால்டிகைடு  ஒரு கிருமி நாசினியாக டைகுளோ ஆக்சலீன் மற்றும் புளுகுளோ ஆக்சலீன் தயாரிப்பில் பயன்படுத்தப்படுகிறது. கூடுதலாக, இது பூச்சிக்கொல்லிகள் தயாரிப்பிலும் பயன்படுத்தப்படுகிறது.

மேற்கோள்கள்

பென்சால்டிகைடுகள்
புளோரோ அரீன்கள்
குளோரோ அரீன்கள்
கரிம ஆலைடுகள்
தர்ன் தரன் மக்களவைத் தொகுதி

தர்ன் தரன் மக்களவைத் தொகுதி (Tarn Taran Lok Sabha constituency) என்பது இந்தியாவின் பஞ்சாப் மாநிலத்தில் முன்னர் செயல் பாட்டில் இருந்த ஒரு மக்களவைத் தொகுதியாகும். இந்தத் தொகுதி 2009-இல் நீக்கப்பட்டு கதூர் சாகிப் என மாற்றப்பட்டது.

நாடாளுமன்ற உறுப்பினர்கள் 

^ இடைத் தேர்தல்

2008 முதல் கதுர் சாகிப்

தேர்தல் முடிவுகள்

1989

மேலும் காண்க 

 கதுர் சாகிப் மக்களவைத் தொகுதி
 மக்களவை தொகுதிகளின் பட்டியல்

மேற்கோள்கள்

நீக்கப்பட்ட இந்திய மக்களவைத் தொகுதிகள்
சங்ரூர் மக்களவைத் தொகுதி

சங்க்ரூர் மக்களவைத் தொகுதி (Sangrur Lok Sabha constituency) வட இந்தியாவில் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, சங்க்ரூர் மக்களவைத் தொகுதி பின்வரும் ஒன்பது சட்டமன்றத் தொகுதிகளை உள்ளடக்கியது.

நாடாளுமன்ற உறுப்பினர்கள் 

^ இடைத் தேர்தல்

தேர்தல் முடிவுகள்

2024

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்

மேலும் காண்க 

 சங்க்ரூர் மாவட்டத்தின் துரி மாவட்டம் ரோப்பர் நாடாளுமன்றத் தொகுதியின் ஒரு பகுதியாக இருந்தது.
 மக்களவை தொகுதிகளின் பட்டியல்
பஞ்சாப் (இந்தியா) மக்களவைத் தொகுதிகள்
2023 இஸ்ரேல் மீதான ஹமாசின் தாக்குதல்கள்

யூதர்களின்  சப்பாத் எனும் ஓய்வு நாளான 7 அக்டோபர் 2023 அன்று சனிக்கிழமை விடியற்காலை 6.30 மணி அளவில், காசாக்கரையின் பதுங்கு குழிகளிலிருந்து புறப்பட்ட  ஹமாஸ் தீவிரவாதிகள்,  இஸ்ரேலின் தெற்கு மாவட்டத்தின் எல்லைப்புறப்பகுதிகளில் 59 கிலோ மீட்டர் தொலைவிற்கு புகுந்து, இஸ்ரேலிய பொதுமக்கள் மீது தாக்குதல் நடத்தினர். ஹமாஸ் தீவிரவாதிகள் காசாவிலிருந்து 5,000 ஏறிகணைகளை 80 கிலோ மீட்டர் வரை இஸ்ரேலில் ஏவினர்.

இத்தாக்குதலில 1,180 இஸ்ரேலிய மற்றும் வெளிநாட்டு பொதுமக்கள் கொல்லப்பட்டனர். .இத்தாக்குதலில் கொல்லப்பட்டவர்களில் 379 இசுரேலியப் படைவீரர்களும் அடங்குவர். 7,500 பேர் காயமடைந்தனர் மற்றும் 251 பேரை பிணைக் கைதிகளாக பிடித்தனர்.  ஹமாஸ் தீவிரவாதிகளால் இஸ்ரேலிய சிறுமிகள் மற்றும் பெண்கள் பாலியல் வன்கொடுமைக்கு ஆளானார்கள்.

8 அக்டோபர் 2024 அன்று இஸ்ரேலிய பாதுகாப்பு படையினர் ஹமாஸ் தீவிரவாதிகள் மீது திருப்பி தாக்கியதில் 1,609 ஹமாஸ் தீவிரவாதிகள் கொல்லப்பட்டனர் மற்றும் 200 பேர் சிறைப்பிடிக்கப்பட்டனர்.

நினைவேந்தல்
இஸ்ரேலியர்கள் மீதான ஹமாசின் தாக்குதல் (7 அக்டோபர் 2024 அன்று) ஒராண்டு நினைவை ஒட்டிய உலகத் தலைவர்கள் தங்கள் கவலைகளை பகிர்ந்து கொண்டனர்.

மேற்கோள்கள்

வெளி இணைப்புகள்
  7 அக்டோபர் 2023 அன்று ஹமாஸ் தீவிரவாதிகள் இஸ்ரேலில் புகுந்து தாக்குதல் நடத்திய காணொளி
  Israel marks a year of deadly Hamas-led October 7 attack
2023 நிகழ்வுகள்
2023 இசுரேல்-ஹமாஸ் போர்
நந்தனா (நடிகை)

நந்தனா ஒரு இந்திய நடிகை ஆவார், இவர் 2000 களில் மலையாளம் மற்றும் தமிழ் திரைப்படங்களில் முக்கிய கதாப்பாத்திரங்கள் மற்றும் துணை வேடங்களில் நடித்தார். இவர் 2002 இல் வெளியான மலையாள  மலையாளத் திரைப்படமான சிநேகிதன் மூலம் அறிமுகமானார்.

தனிப்பட்ட வாழ்க்கை
இவர் கேரள மாநிலம் கோழிக்கோடு மாவட்டத்தில் திருவண்ணூர் பகுதியைச் சேர்ந்தவர். இவர் 19 நவம்பர் 2006 அன்று தமிழ் இயக்குநர் பாரதிராஜாவின் மகன் நடிகர் மனோஜ் பாரதிராஜாவை மணந்தார். சாதுர்யன் என்ற திரைப்படத்தில் மனோஜுடன் இணைந்து நடித்தார் நந்தானா. திருமணத்திற்குப் பிறகு சினிமா துறையில் இருந்து ஓய்வு பெற்றார்.  இவர்களுக்கு ஆர்த்திகா மற்றும் மதிவதனி என்ற இரண்டு மகள்கள் உள்ளனர்.

திரைப்படத்துறை 
இவர் 2002 இல் வெளிவந்த மலையாளத் திரைப்படமான சிநேகிதன் மூலம் மலையாள திரையுலகிற்கு அறிமுகமானார்.2023 இல் தமிழில் வெளியான சக்சஸ் என்ற திரைப்படத்தின் தமிழ் திரையுலகில்  அறிமுகமானார். அதன் பின்னர் ஏபிசிடி, கலிங்கா உள்ளிட்ட படங்களில் நடித்துள்ளார்.

திரைப்படங்கள்

விளம்பரம்
சிறீதேவி டெகஸ்டைல்ஸ்

மேற்கோள்கள்

மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
1985 பிறப்புகள்
கியரி உருவுக்குன்

கியாரி உருவுக்குன் (Gary Bruce Ruvkun, பிறப்பு: 26 மார்ச் 1952) ஓர் அமெரிக்க மூலக்கூறு உயிரியலாளர் ஆவார். இவர் மாசச்சூசெட்டு பொது மருத்துவமனையில் பணியாற்றுபவர். ஆர்வேடு மருத்துவத் துறையில் மரபணுவியல் பேராசிரியராகவும் பணியாற்றுகின்றார். உருவுக்குன் விட்டர் அம்புரோசுடன் சேர்ந்து 2024 ஆண்டுக்கான உடலியங்கியல் மருத்துவ நோபல் பரிசை வென்றார். சிற்றிழை இரைபோ இனியக் கருக்காடி எவ்வாறு மரபணுவைக் கட்டுப்படுத்தி செயற்படுகின்றது என்பதைக் கண்டுபிடித்தமைக்காக நோபல் பரிசு வழங்கப் பெற்றுள்ளது.

இளமையக் காலமும் கல்வியும் 
உருவுக்குன் ஒரு யூதக் குடும்பத்தில் பிறந்தார். பெற்றோர்கள்  சாமுவேல் உருவுக்குன்னும் தோரா (Dora) உருவுக்குன்னும் (தாயின் திருமனத்துக்கு முன்னான குரேவிச்சு (Gurevich) உருவுக்கும்  1973 ஆம் ஆண்டில் பெரிக்கிலியின் உள்ள கலிபோர்னியா பல்கலைக்கழகத்தில் உயிரிய இயற்பியல் (Biophysics) முதன்மையாக கொண்ட இளங்கலைப் பட்டம் பெற்றார். இதே உயிரிய இயற்பியல் படிப்பில் ஆர்வேடு பல்கலைக்கழகத்தில் 1982 இல் முனைவர் பட்டம் பெற்றார்.

மேற்கோள்கள்

வெளி இணைப்புகள்

 RUVKUN LAB
 Ruvkun Lab
 Harvard Medical School faculty page
  – Gary Ruvkun, 2019.

வாழும் நபர்கள்
அமெரிக்க மரபியலாளர்கள்
1952 பிறப்புகள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்
நோபல் மருத்துவப் பரிசு பெற்றவர்கள்
கலைஞர் நூற்றாண்டு பூங்கா

கலைஞர் நூற்றாண்டு பூங்கா என்பது இந்தியாவின் தமிழ்நாடு மாநிலத்தில் சென்னை மாவட்டத்தின் கோபாலபுரம் பகுதியில் அமையப் பெற்றுள்ள ஓர் உலகத்தரம் வாய்ந்த நகரப் பூங்கா ஆகும்.

அமைவிடம் 
கடல் மட்டத்திலிருந்து சுமார் 33.34 மீ. உயரத்தில், () என்ற புவியியல் ஆள்கூறுகள் கொண்டு, சென்னையின் கோபாலபுரம் பகுதியில் இப்பூங்கா அமைந்துள்ளது.

அடிக்கல் நாட்டுதல் மற்றும் திறப்பு 
தமிழ்நாட்டின் முதலமைச்சரால், 2024 ஆம் ஆண்டு பெப்ரவரி மாதம் 27 ஆம் நாள் இப்பூங்காவிற்கான அடிக்கல் நாட்டப்பட்டது.

2024 ஆம் ஆண்டு அக்டோபர் மாதம் 7 ஆம் நாள், தமிழக முதலமைச்சரால் இப்பூங்கா பொதுமக்கள் பயன்பாட்டிற்காகத் திறந்து வைக்கப்பட்டது.

உருவாக்கம் 
இப்பூங்காவானது 6.09 ஏக்கர் பரப்பளவில் உருவாக்கப்பட்டுள்ளது. இந்த நிலமானது 'வேளாண் தோட்டக்கலை சங்கம்' என்ற தனியார் நிறுவனத்திற்குச் சொந்தமானதாக இருந்தது. தமிழ்நாடு அரசின் தீவிர சட்டப் போராட்ட முயற்சியால் இந்த நிறுவனத்தின் நிலமானது தற்போது தமிழக அரசின் தோட்டக்கலை மற்றும் மலைப் பயிர்கள் துறைக்குச் சொந்தமாகி உள்ளது. இந்நிலத்தின் தற்போதைய மதிப்பு இந்திய ரூபாயில் சுமார் ஆயிரம் கோடி ஆகும். சுமார் 46 கோடி இந்திய ரூபாய் மதிப்பீட்டில் இப்பூங்கா உருவாக்கப்பட்டுள்ளது. வேளாண்மை உழவர் நலத்துறை சார்பில் தோட்டக்கலை மற்றும் மலைப் பயிர்கள் துறையால் இப்பூங்கா நிறுவப்பட்டுள்ளது.

சிறப்பம்சங்கள் 
10,000 சதுர அடி பரப்பில் அரிய வகை பூச்செடிகளால் அமைக்கப்பட்டுள்ள 16 மீ. உயர கண்ணாடி மாளிகை, 500 மீ. நீளமுடைய கயிற்றில் தொங்கி செல்லும் சாகச அமைப்பு, அயல்நாட்டுப் பறவையகம், 23 அலங்கார வளைவு கொண்ட பசுமை குகை, மர வீடு, அருவி, இசை நீரூற்று, பார்வையாளர்களப் படம் பிடிக்கும் கலைஞர்களின் கலைக்கூடம், தொடர் கொடி வளைவுப் பாதை, 2,600 சதுர அடி பரப்பளவிலான ஆர்க்கிட் குடில், 120 அடி நீளமுள்ள பனிக்குகை, சூரியகாந்தி கூழாங்கல் பாதை, குழந்தைகள் விளையாடும் இடம், பசுமை நிழற்கூடாரம், பாரம்பரிய காய்கறி தோட்டம், சிற்றுண்டியகம், சுவர்களில் தீட்டப்பட்டுள்ள சுவரோவியங்கள் என இப்பூங்காவில் சிறப்பம்சங்கள் காணப்படுகின்றன.

சுற்றுப்புறங்கள் 
இப்பூங்காவின் வடக்குப் பகுதியில் செங்காந்தள் பூங்காவும், தெற்குப் புறத்தில் செம்மொழிப் பூங்காவும் அமைந்துள்ளன.

கட்டணங்கள் 
பூங்கா நுழைவுக் கட்டணங்கள், கயிற்றில் தொங்கிச் சென்று சாகசப் பயணம் செய்ய தனிக் கட்டணங்கள், குழந்தைகளை மடியில் அமர்த்தி செல்ல தனி கட்டணம், பறவையகத்துக்கான பார்வைக் கட்டணங்கள், இசை நீரூற்று நடனம் காண கட்டணங்கள், கண்ணாடி மாளிகைக்கு பார்வைக் கட்டணங்கள், குழந்தை சவாரி விளையாட்டுகளுக்கான கட்டணங்கள், புகைப்படக் கருவிகள் பயன்பாட்டுக் கட்டணம், வீடியோ கேமராக்கள்  பயன்பாட்டுக் கட்டணம் என சிறப்பு அம்சங்களுக்கான கட்டணங்கள் வசூலிக்கப்படுகின்றன.

மேற்கோள்கள் 

சென்னைப் பொழுது போக்குப் பூங்காக்கள்
தமிழ்நாட்டுப் பொழுதுபோக்குப் பூங்காக்கள் 
பூங்காக்கள்
சென்னைச் சுற்றுலா மையங்கள்
காவல் இராச்சியம்

காவல் அரசு அல்லது காவல் இராச்சியம் என்பது பொதுமக்களின் நடவடிக்கைகளை மற்றும் அரசியல் கருத்துகளை வெளிப்படுத்தும் உரிமைகளை காவல்துறையின் உதவியுடன் அரசால் கட்டுப்படுத்தப்படும் நாடு; காவல்துறை ஆதிக்க ஆட்சி நாடு ஆகும்.

ஒரு நாட்டின் காவல்துறையின் (குறிப்பாக இரகசிய காவல்துறை) தன்னிச்சையான (மற்றும் தேவைப்பட்டால் வன்முறை) அதிகார துஷ்பிரயோகம் மூலம் நாட்டின் பொதுமக்களின் அரசியல், பொருளாதார மற்றும் சமூக வாழ்க்கை மற்றும் குடி உரிமைகள் ஆகியவற்றின் மீது அரசாங்கம் உயர் மட்ட அடக்குமுறைக் கட்டுப்பாட்டை பராமரிக்கும் அரசாங்க வடிவத்தை குறிக்கிறது. 

அரசு அதிகாரத்தைத் தக்கவைத்துக்கொள்வதற்காக காவல் துறையை ஆட்சியாளர்கள் தங்கள் இஷ்டம் போல் பயன்படுத்துவதாகும். இந்த நடவடிக்கைகள் பொது மக்களுக்குத் தெரிந்த சட்ட நடைமுறைகளின்படி நிர்வாக மற்றும் நீதித்துறை நடவடிக்கைகளுக்கு வெளியே இரகசிய காவல்துறையினரால் மேற்கொள்ளப்படுகிறது. சர்வாதிகார காவல் இராச்சிய அரசுகள் தாராளவாத ஜனநாயக ஆட்சிக்கு எதிரானது. காவல் இராச்சிய அரசுகள் பொதுவாக ஒரு கட்சி அரசு அமைப்பாக உள்ளது. சில  நேரங்களில் பெயரளவில் பல கட்சி அமைப்புகளாலும் எழலாம். ஒரு காவல் அரசின் குடிமக்கள் தங்கள் இயக்கம், பேச்சு சுதந்திரம், அரசியல் மற்றும் பிற கருத்துக்களுக்கு கட்டுப்பாடுகளுக்கு உட்பட்டிருக்கும் மற்றும் காவல் துறையின் கண்காணிப்புக்கு உட்பட்டிருக்கலாம்.
 
பொதுச் சமூகம் மற்றும் சுதந்திரத்தின் மீது அரசு நிறுவனங்கள் தீவிர கட்டுப்பாட்டை வைத்திருக்கும் ஒரு அரசை காவல்  இராச்சியம் என்று அழைக்கப்படுகிறது.  ஒரு காவல் அரசு என்பது சர்வாதிகார, சர்வாதிகார ஆட்சியின் (தாராளவாத ஜனநாயக ஆட்சிக்கு மாறாக) பண்பு ஆகும். .

ஒரு காவல் அரசில் வசிப்பவர்கள் தங்கள் நடமாட்டம் அல்லது அரசியல் அல்லது பிற கருத்துக்களை வெளிப்படுத்த அல்லது தொடர்பு கொள்வதற்கான சுதந்திரத்தின் மீது கட்டுப்பாடுகளை அனுபவிக்கலாம். அவை காவல் கண்காணிப்பு அல்லது அமலாக்கத்திற்கு உட்பட்டவை. அரசியலமைப்பு அரசால் பொதுவாக விதிக்கப்பட்ட எல்லைகளுக்கு வெளியே செயல்படும் ஒரு இரகசிய காவல் படையின் மூலம் அரசியல் கட்டுப்பாடு செலுத்தப்படலாம்.

மேற்கோள்கள்

அரசாட்சி முறைமைகள்
செல்லுலோசு அசிட்டேட் பியூட்டைரேட்டு

செல்லுலோசு அசிட்டேட் பியூட்டைரேட்டு (Cellulose acetate butyrate) என்பது செல்லுலோசு அசிட்டேட்டின் கலப்பு எசுத்தர்  வெப்ப நெகிழி பலபடியின் வழிப்பெறுதியாகும். இது அசிட்டேட்டு மற்றும் பியூட்டைரேட்டு இரண்டையும் வேதி வினைக்குழுக்களாகக் கொண்டுள்ளது. செல்லுலோசு அசிட்டேட்டுடன் ஒப்பிடும்போது மேம்பட்ட கால்நிலை எதிர்ப்பையும் குறைந்த அளவு ஈரப்பத உறிஞ்சலையும் பெற்றுள்ளது. ஒரு செல்லுலோசு அசிட்டேட் பியூட்டைரேட்டு சேர்மத்தின் சரியான பண்புகள் பியூட்டைரேட்டு  மற்றும் அசிட்டேட்டு வேதி வினைக்குழுக்களின் கலவையால் தீர்மானிக்கப்படுகிறது.  

செல்லுலோசு அசிட்டேட் பியூட்டைரேட்டு பொதுவாக ஒரு பிணைப்பியாக அல்லது பூச்சுகளில் சேர்க்கைப் பொருளாகப் பயன்படுத்தப்படுகிறது. இதன் மற்றொரு பயன்பாடானது திடமான வாயு-ஊடுருவக்கூடிய தொடு வில்லைகள் உற்பத்தியில் பயன்படுவதாகும்.

மேற்கோள்கள்

பியூட்டைரேட்டு எசுத்தர்கள்
அசிட்டேட்டு எசுத்தர்கள்
எசுத்தர்கள்
வெந்நெகிழிகள்
நாகாலாந்து விலங்கியல் பூங்கா

நாகாலாந்து விலங்கியல் பூங்கா  (Nagaland Zoological Park) இந்தியாவின் நாகாலாந்து மாநிலத்தில் உள்ள சூமௌகெடிமா மாவட்டத்தின் ரங்கபாகர் நகரத்தில் அமைந்துள்ளது. இவ்விலங்கியல் பூங்கா 430 ஏக்கர் பரப்பளவுக்கு விரிந்துள்ளது. நாகாலாந்தின் மிகப்பெரிய பூங்காவான இது 2008 ஆம் ஆண்டு ஆகத்து மாதம் பொதுமக்களின் பார்வைக்காகத் தொடங்கப்பட்டது..

காட்சியகம்

மேற்கோள்கள்

வெளி இணைப்புகள்

Nagaland Zoological Park Official website

நாகாலாந்தின் புவியியல்
சூமௌகெடிமா மாவட்டம்
சமத்தோர்

சமத்தோர் (Shamator) என்பது இந்தியாவின் மாநிலமான நாகாலாந்தில் உள்ள சமத்தோர்  மாவட்டத்தின் தலைமையகமும்  ஒரு நகரமும் ஆகும்.

திகிர் பழங்குடி குழுவிற்கும் இம்கியுங்கு பழங்குடி குழுவிற்கும் இடையிலான புரிந்துணர்வுக்குப் பிறகு, சமத்தோர் புதிதாக உருவாக்கப்பட்ட மாவட்டத்தின் மாவட்ட தலைமையகமாக  முதலமைச்சர் நெய்பியு ரியோவால் அறிவிக்கப்பட்டது. முன்னதாக இந்த நகரம் துயென்சாங் மாவட்டத்தின் சமத்தோர் வட்டத்தின் ஒரு பகுதியாக இருந்தது.

மக்கள்தொகை 
இந்த நகரத்தில் பெரும்பாலும் இம்கியுங்கு நாகா மற்றும் திகிர் நாகா பழங்குடியினர் வசிக்கின்றனர்.

மேற்கோள்கள் 

Coordinates on Wikidata
நாகாலாந்து
நாகாலாந்து மாநிலத்திலுள்ள ஊர்களும் நகரங்களும்
2024 சென்னை விமான சாகசக் காட்சி

2024 சென்னை விமான சாகசக் காட்சி (2024 Chennai Air Show) இந்திய விமானப் படை தொடங்கப்பட்டு 92-ஆவது ஆண்டு நிறைவை கொண்டாடும் வகையில், சென்னை  மெரினா கடற்கரையில், 2024 ஆம் ஆண்டு அக்டோபர் மாதம் 6-ம் தேதி காலை 11 மணி முதல் பிற்பகல் 1 மணி வரை மொத்தம் 2 மணி நேரம் விமான சாகச நிகழ்ச்சிகள் நடைபெற்றன. ஒவ்வோர் ஆண்டும் இந்திய விமானப்படை நாள் அக்டோபர் மாதம் 8 ஆம் தேதி கொண்டாடப்படுகிறது. இதற்கு முன்பாக 2003 ஆம் ஆண்டு சென்னையில் விமான சாகச நிகழ்ச்சி நடைபெற்றது. விமான சாகசக் காட்சியைக் காண்பதற்கு 15 இலட்சத்திற்கும் அதிகமான பார்வையாளர்கள் வந்திருந்தனர். உலகத்திலேயே அதிக மக்கள் நேரில் பார்த்த இராணுவ நிகழ்ச்சியாக இந்நிகழ்ச்சி கருதப்படுகிறது.

இந்திய விமானப் படையின் அதிநவீன போர் விமானமான ரஃபேல் விமானம் உள்ளிட்ட 72 விமானங்கள் இந்த சாகச நிகழ்ச்சியில் பங்கேற்றன.

விபத்து
சென்னை மெரினா கடற்கரையில், இந்திய விமானப்படையின் 92 ஆவது ஆண்டு விழாவைக் கொண்டாடும் வகையில் ஏற்பாடு செய்திருந்த விமானக் கண்காட்சியின் போது, ​​கூட்ட நெரிசல் ஏற்பட்டது. இவ்விபத்தில் 5 பேர் உயிரிழந்தனர்.

மேற்கோள்கள்

2024 நிகழ்வுகள்
இந்திய வான்படை
அக்டோபர் நிகழ்வுகள்
அக்டோபர் சிறப்பு நாட்கள்
இந்தியாவின் சிறப்பு நாட்கள்
பாபுநகர் சட்டமன்றத் தொகுதி

பாபுநகர் சட்டமன்றத் தொகுதி (Bapunagar Assembly constituency) (தொகுதி வரிசை எண்:49) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த தினேஷ்சிங் ராஜேந்தர்சிங் குஷ்வாஹா ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 21, 28, 29

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
அம்ராய்வாதி சட்டமன்றத் தொகுதி

அம்ராய்வாதி சட்டமன்றத் தொகுதி (Amraiwadi Assembly constituency) (தொகுதி வரிசை எண்:50) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த ஹஸ்முக்பாய் சோமாபாய் படேல் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 32, 33, 41

சட்டமன்ற உறுப்பினர்கள் 

 இடைத்தேர்தல்

மேற்கோள்கள் 

குஜராத் சட்டமன்றத் தொகுதிகள்
தரியாபூர் சட்டமன்றத் தொகுதி

தரியாபூர் சட்டமன்றத் தொகுதி (Dariapur Assembly constituency) (தொகுதி வரிசை எண்:51) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த கௌசிக் ஜெயின் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 21, 28, 29

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
ஜமல்பூர்-கடியா சட்டமன்றத் தொகுதி

ஜமல்பூர்-கடியா சட்டமன்றத் தொகுதி (Jamalpur-Khadiya Assembly constituency) (தொகுதி வரிசை எண்:52) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த இம்ரான் கேடாவாலா ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.

 அகமதாபாத் நகர தாலுகா (பகுதி) -
 அகமதாபாத் மாநகராட்சி (பகுதி) வார்டு எண் - 1, 5, 6 ,39

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
தனிலிம்தா சட்டமன்றத் தொகுதி

தனிலிம்தா சட்டமன்றத் தொகுதி (Danilimda Assembly constituency) (தொகுதி வரிசை எண்:54) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த சைலேசு பர்மர் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 அகமதாபாத் நகர தாலுகா (பகுதி) கிராமங்கள் - பிப்லாச்சு, சாவாடி, சைஜ்பூர் - கோபால்பூர்
 அகமதாபாத் மாநகராட்சி (பகுதி) வார்டு எண் - 30, 38, 40.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
பிலோமினா

பிலோமினா (Philomina) (1926 முதல் 2 சனவரி 2006) மலையாளத் திரைப்படத்துறையில் பணியாற்றிய ஒரு இந்திய நடிகை ஆவார். இவர் தனது திரையுலக வாழ்க்கையில் 750 க்கும் மேற்பட்ட படங்களில் நடித்துள்ளார். இவர் மேடை நாடகங்களில் அனுபவம் பெற்றிருந்தார் இதன் காரணமாக திரைப்படத்துறையில் நடிக்கும் வாய்ப்பை பெற்றார். 1991 ஆம் ஆண்டு வெளியான காட்பாதர் என்ற திரைப்படத்தில் அனப்பர  அச்சம்மா என்ற கதாபாத்திரம் மூலம் தனது சிறந்த நடிப்புத்திறனை வெளிப்படுத்தினார்.

ஆரம்பகால வாழ்க்கை 
பிலோமினா கேரளா மாநிலம், திருச்சூர் மாவட்டத்திலுள்ள , முள்ளூர்கராவில் தேவசி-மரியா தம்பதியரின் மகளாக 1926 இல் பிறந்தவர்.  பிரேம் நசீர், சத்யன் போன்ற நடிகர்களுக்கு அம்மாவாக அநேக படங்களில் நடித்துள்ள பிலோமினா 45 வருடங்களுக்கு மேலாக பெரிய திரையிலும், சின்னத்திரையிலும் நடித்துள்ளார். இவரது கணவர் நாடக நடிகர் அந்தோணி ஆவார். இவர்களின் திருமணம் 1956 இல் நடந்தது. இத்தம்பதியருக்கு ஜோசப் என்ற மகன் பிறந்தார் .சனவரி 02, 2006 அன்று பிலோமினா காலமானார்.

திரைப் படத்துறை 
இவர் 1963 இல் திரைப்படத்துறையில்  அறிமுகமானார். அவர் பெரிய மற்றும் சிறிய கதாப்பாத்திரங்களில் நடிக்கத் தொடங்கினார்.

நடித்த திரைப்படங்கள்

தொலைக்காட்சித் தொடர்
ஸ்திரீ
 ஜானகஈயம் ஜானகி
 சங்குபுஷ்பம்
 தாமரக்குழலி
 புன்னக்கா விகாசன கழகம்
 குடும்ப விஷேசங்கள்

விருதுகள்

கேரள மாநில திரைப்பட விருதுகள்
 இரண்டாவது பரிசு-சிறந்த நடிகை – 1970 – துறக்காத வாதில், ஒளவும் தீரவும் 

 இரண்டாவது பரிசு-சிறந்த நடிகை – 1987 – தனியாவர்த்தனம்

கேரள திரைப்பட விமர்சகர் விருது 
 சிறந்த நடிகை-இரண்டாவது பரிசு - 1991 - காட்பாதர்

மேற்கோள்கள்

20 ஆம் நூற்றாண்டின் இந்திய நடிகைகள்
திருச்சூர் மாவட்ட நபர்கள்
மலையாளத் திரைப்பட நடிகைகள்
கேரள மாநில திரைப்பட விருது வென்றவர்கள்
கேரள நடிகைகள்
2006 இறப்புகள்
1926 பிறப்புகள்
லூதியானா மக்களவைத் தொகுதி

லூதியானா மக்களவைத் தொகுதி (Ludhiana Lok Sabha constituency) என்பது இந்தியாவின் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும். இந்த மக்களவைத் தொகுதியில் லூதியானா மாவட்டத்தைச் சேர்ந்த 9 பஞ்சாப் சட்டமன்ற தொகுதிகள் உள்ளன. இவை அட்டவணையில் மேலும் கொடுக்கப்பட்டுள்ளன. தற்போதைய நாடாளுமன்ற உறுப்பினராக இந்திய தேசிய காங்கிரசைச் சேர்ந்த அம்ரீந்தர் சிங் ராஜா வாரிங் உள்ளார். இவர் சமீபத்தில் நடைபெற்ற 2024 பொதுத் தேர்தலில் வெற்றி பெற்றார்.

பஞ்சாப் சட்டப்பேரவைத் தொகுதிகள்

நாடாளுமன்ற உறுப்பினர்கள்

தேர்தல் முடிவுகள்

2024

2019

2014

2009

மேலும் காண்க 

 லூதியானா மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 லோக்சபா தேர்தல் 2019 முடிவுகள்

லூதியானா மாவட்டம்
பஞ்சாப் (இந்தியா) மக்களவைத் தொகுதிகள்
டெர்பியம்(III) அயோடேட்டு

டெர்பியம்(III) அயோடேட்டு (Terbium(III) iodate) என்பது Tb(IO3)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டெர்பியம்(III) பெர் அயோடேட்டுடன் நீர் கலந்த பெர் அயோடிக் அமிலத்தைச் சேர்த்து 160 பாகை செல்சியசு வெப்பநிலையில் வினைபுரியச் செய்தால் டெர்பியம்(III) அயோடேட்டு உருவாகும். டெர்பியம்(III) நைட்ரேட்டு அல்லது டெர்பியம்(III) குளோரைடுடன் அயோடிக் அமிலத்தைச் சேர்த்து 200 பாகை செல்சியசு வெப்பநிலையில் வினைபுரியச் செய்தாலும் டெர்பியம்(III) அயோடேட்டு உருவாகும்.  P21/c என்ற இடக்குழுவில் a=7.102, b=8.468, c=13.355 Å, β=99.67 என்ற அலகுசெல் அளவுருக்களுடன் ஒற்றைச்சரிவச்சுப் படிக அமைப்பில் டெர்பியம்(III) அயோடேட்டு படிகமாகிறது.

மேற்கோள்கள்

டெர்பியம் சேர்மங்கள்
அயோடேட்டுகள்
புளுட்டோனியம்(IV) அயோடேட்டு

புளுட்டோனியம்(IV) அயோடேட்டு (Plutonium(IV) iodate) என்பது Pu(IO3)4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இந்த உப்பு 540° செல்சியசு வெப்பநிலைக்கு மேல் புளுட்டோனியம்(IV) ஆக்சைடாக சிதைவடைகிறது. புளுட்டோனியம்(IV) நைட்ரேட்டு சேர்மத்துடன் அயோடிக் அமிலத்தைச் சேர்த்து வினை புரியச் செய்தால் புளுட்டோனியம்(IV) அயோடேட்டு  உருவாகும். ஆனால் இந்த முறையில்  ஒரு தூய புளுட்டோனியம்(IV) அயோடேட்டைப் பெற இயலாது. பொட்டாசியம் அயோடேட்டு மற்றும் நீர்த்த நைட்ரிக் அமிலத்துடன் புளுட்டோனியம்(IV) நைட்ரேட்டு அல்லது புளுட்டோனியம்(IV) குளோரைடு ஆகியவற்றின் வினையால் உருவாக்குவது மற்றொரு தயாரிப்பு முறையாகும். P42/n என்ற இடக்குழுவில் நாற்கோணப் படிகத் திட்டத்தில் புளுட்டோனியம்(IV) அயோடேட்டு படிகமாகிறது.

மேற்கோள்கள்

புளுட்டோனியம் சேர்மங்கள்
அயோடேட்டுகள்
பிசுமத் அயோடேட்டு

பிசுமத் அயோடேட்டு (Bismuth iodate) என்பது Bi(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிசுமத்(III) நைட்ரேட்டுடன் அயோடிக் அமிலத்தைச் சேர்த்து வினை நிகழ்த்தப்படுகிறது. 7.8 மோல்/லி நைட்ரிக் அமிலத்தில் விளைந்த படிவுகளைக் கரைத்து, 70 பாகை செல்சியசு வெப்பநிலையில் ஆவியாக்கி படிகமாக்குவதன் மூலம் பிசுமத்து அயோடேட்டின் நீரிலியைப் பெறலாம். பிசுமத் நைட்ரேட் மற்றும் பொட்டாசியம் அயோடேட்டு அல்லது சோடியம் அயோடேட்டு ஆகியவற்றை வினைபுரியச் செய்வதன் மூலம் பிசுமத்து அயோடேட்டின் இருநீரேற்றைப்  பெறலாம். இது 7 மோல்/லிட்டர் நைட்ரிக் அமிலத்தில் 50 °செல்சியசு வெப்பநிலையில்  ஆவியாக்குதல் மற்றும் படிகமாக்கல் மூலம் பெறப்படுகிறது. இதனுடைய கார உப்பான BiOIO3 உப்பும் அறியப்படுகிறது.

மேற்கோள்கள்

பிசுமத் சேர்மங்கள்
அயோடேட்டுகள்
சிர்க்கோனியம் அயோடேட்டு

சிர்க்கோனியம் அயோடேட்டு (Zirconium iodate) என்பது Zr(IO3)4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் அயோடேட்டு மற்றும் சிர்க்கோனியம் சல்பேட் டெட்ரா ஐதரேட்டை நீரிய கரைசலில் வினைபுரியச் செய்வதன் மூலம் சிர்க்கோனியம் அயோடேட்டைத் தயாரிக்கலாம். இவ்வினையின் விளைவாகக் கிடைக்கும்  வீழ்படிவு செறிவூட்டப்பட்ட நைட்ரிக் அமிலத்தில் உலர்த்தப்பட்டு பின்னோக்கு வினைக்கு உட்படுத்தப்படுகிறது. நீரேற்றப்பட்ட சிர்க்கோனியம் ஆக்சைடு மற்றும் அயோடின் பெண்டாக்சைடு (1.4~3.3% செறிவு) ஆகியவற்றை நீரில் கரைத்து வினைபுரியச் செய்வதன்  மூலம் சிர்க்கோனியம் அயோடேட்டு முந்நீரேற்றைப் பெறலாம்..  Zr(OH)n(IO3)4−n என்ற  வாய்ப்பாட்டைக் கொண்ட சிர்க்கோனியம் அயோடேட்டு கார உப்பும் அறியப்படுகிறது.

மேற்கோள்கள்

சிர்க்கோனியம் சேர்மங்கள்
அயோடேட்டுகள்
கோகிமா தாவரவியல் பூங்கா

கோகிமா தாவரவியல் பூங்கா (Kohima Botanical Garden) இந்தியாவின் நாகாலாந்து மாநிலத்தில் இருக்கும்  கோகிமாவில் உள்ளது. கோகிமாவின் புதிய அமைச்சர்களின் மலை வார்டில் அமைந்துள்ளது. இந்த தாவரவியல் தோட்டம் நாகாலாந்து வனத்துறையால் பராமரிக்கப்படுகிறது. இங்கு மிகவும் அரிதான தாவர இனங்களைக் காணலாம். தாவரங்கள் மற்றும் விலங்கினங்களால் பூங்கா எப்போதும் பரபரப்பாக இருக்கும்.

கோகிமா தாவரவியல் பூங்காவிற்குச் செல்ல செப்டம்பர் முதல் மார்ச் நடுப்பகுதி வரை சிறந்த நேரமாகும். திமாபூர் விமான நிலையத்திலிருந்து தாவரவியல் பூங்கா 40 கிலோமீட்டர் தொலைவில் உள்ளது. தோட்டத்தை பார்வையிடும் நேரம் காலை 9 மணி முதல் மாலை 4 மணி வரை ஆகும்.

மேற்கோள்கள்

வெளி இணைப்புகள் 

நாகாலாந்தின் புவியியல்
கோகிமா மாவட்டம்
சி. நாராயணன் வாணதிராயர்

நாராயணன் வாணதிராயர்  இந்திய விடுதலைப் போராட்ட வீரர் ஆவர். தஞ்சாவூர் மாவட்டம், பட்டுக்கோட்டை வட்டம், அத்திவெட்டி சிதம்பர வாணதிராயர் அவர்களின் மகன் ஆவார்.  இவர்  1943 முதல் 1945 வரை சிங்கப்பூரில் எண். 63543 ஐக் கொண்ட இந்திய தேசிய ராணுவத்தின் 7வது கொரில்லா படைப்பிரிவில் பணியாற்றினார். இவர் ஆங்கிலேய அரசால் முக்கிய குற்றவாளியாக அறிவிக்கப்பட்டார்.  1945 ஆம் ஆண்டு ஆங்கிலேயர் துப்பாக்கிச் சூட்டில் இறந்தார்.

மேற்கோள்கள்

தஞ்சாவூர் மாவட்ட நபர்கள்
தமிழ்நாட்டு இந்திய விடுதலைப் போராட்ட வீரர்கள்
இந்திய விடுதலைப் போராட்ட வீரர்கள்
டெயிலி மிரர் (இலங்கை)

டெயிலி மிரர் (ஆங்கிலம் மொழி : Daily Mirror) என்பது  இலங்கையின் தலைநகர் கொழும்பில் இருந்து வெளியாகும் ஒரு ஆங்கில மொழித் தின நாளிதழ் ஆகும். இந்த நாளிதழானது விஜயா செய்தித்தாள் நிறுவனத்தின் மூலம் நடத்தப்படுகிறது. மேலும் தமிழ்மிரர் செய்தி இணைய தளமாகவும், தி சன்டே டைம்சு, லங்கதீபா மற்றும் டெயிலி எஃப்டி போன்றவை இதன் சகோதர பத்திரிக்கைகளாகும்.

தினசரி இணைப்புகள் 

 திங்கள் முதல் சனி வரை
மிரர் பிசுனசு
லைஃப்

செவ்வாய்க் கிழமைகளில்
டபில்யூ@டபில்யூ – விமென் அட் ஒர்க்

வியாழக் கிழமைகளில்
 சூனியர் மிரர்

மேற்கோள்கள்

வெளியிணைப்புகள்
   - டெயிலி மிரர் இலங்கை

இலங்கை இதழ்கள்
ஆங்கில நாளிதழ்கள்
ராமசாமி ஓந்திரியர்

ராமசாமி ஓந்திரியர் இந்திய விடுதலைப் போராட்டத்தில் ஈடுபட்ட தியாகி ஆவார்.

வாழ்க்கைக் குறிப்பு 

இவர் தஞ்சாவூர் மாவட்டத்திலுள்ள திருமங்கலகோட்டை கீழையூர் ஊராட்சி கிராமத்தில், ஒரு  விவசாயக் குடும்பத்தில் பிறந்தார்.

இந்திய விடுதலைப் போராட்டம் 

இவர்  ஆங்கிலேய இந்திய இராணுவத்தில் ஒரு சிவிலியன் ஊழியராக இருந்தார். அவர்  ஆங்கிலேய சேவையை விட்டு வெளியேறி மலாயாவில் இந்திய தேசிய இராணுவத்தில் சேர்ந்தார். ஒரு சிப்பாயாக, அவர் எஸ்.எஸ் குழுவின் சிறப்புப் பிரிவில் பணியாற்றினார் மற்றும் உளவுத்துறை பணிக்காக இந்தியாவில் தரையிறங்கினார். இருப்பினும் ஓந்திரியர் ஆங்கிலேய அதிகாரிகளால் கண்டுபிடிக்கப்பட்டு கைது செய்யப்பட்டார். பின்பு மரணதண்டனை விதிக்கப்பட்டு தூக்கிலிடப்பட்டார்.

மேற்கோள்கள் 

தஞ்சாவூர் மாவட்ட நபர்கள்
தமிழ்நாட்டு இந்திய விடுதலைப் போராட்ட வீரர்கள்
இந்திய விடுதலைப் போராட்ட வீரர்கள்
சித்தர்காடு தாத்திரீசுவரர் கோயில்

தாத்திரீசுவரர் கோயில் என்பது இந்தியாவின் தமிழ்நாடு மாநிலத்தில் திருவள்ளூர் மாவட்டத்தின் சித்தர்காடு என்ற புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இத்தலம் நெல்லி மரங்கள் நிறைந்த பகுதியாக இருந்தது. 'தாத்ரி' என்ற சமசுகிருதச் சொல்லுக்கு 'நெல்லி' என்று பொருள். எனவே, இங்கு குடியிருக்கும் இறைவன் தாத்திரீசுவரர் என்று அழைக்கப்படுகிறார். தாயார் பிரசன்ன குந்தளாம்பிகை என்ற பூங்குழலி ஆவார். தலவிருட்சம் நெல்லி மரம் ஆகும். 'சித்தர்காடு' என்றிருந்த இவ்விடம் காலப்போக்கில் பெயர் மருவி 'சித்துக்காடு' என்றாயிற்று. எனவே, 'சித்துக்காடு தாத்திரீசுவரர் கோயில்' என்ற பெயரிலும் இக்கோயில் அழைக்கப்படுகிறது.

சுமார் 800 வருடங்களுக்கு முன்னர் மதுரையை ஆண்ட சுந்தர பாண்டியன் இக்கோயிலைக் கட்டினார்.

இக்கோயிலுக்கு அருகிலேயே சைவ வைணவ ஒற்றுமையை வலியுறுத்தும் விதமாக சுந்தரராஜ பெருமாள் கோயில் என்ற பெருமாள் கோயில் ஒன்றும் உள்ளது.

அமைவிடம் 
கடல் மட்டத்திலிருந்து சுமார் 53.08 மீ. உயரத்தில், () என்ற புவியியல் ஆள்கூறுகள் கொண்டு, திருவள்ளூர் மாவட்டத்தில் இக்கோயில் அமைந்துள்ளது.

திருவிழாக்கள் 
மகா சிவராத்திரி, தைப்பூசம், பங்குனி உத்தரம், திருக்கார்த்திகை ஆடிக் கார்த்திகை, தைக் கார்த்திகை, மார்கழி திருவாதிரை (ஆருத்ரா தரிசனம்) மற்றும் விநாயகர் சதுர்த்தி ஆகியவை இக்கோயிலில் நடைபெறும் முக்கிய திருவிழாக்களாகும்.

இதர தெய்வங்கள் 
தட்சிணாமூர்த்தி, நடராசர் இலட்சுமி, சரசுவதி, கணபதி, சுப்பிரமணியர், நந்தி, ஆதி சங்கரர், படுக்கை ஜடாமுனி சித்தர் மற்றும் பிராண தீபிகா சித்தர் ஆகியோர் இக்கோயிலில் அருள்பாலிக்கின்றனர்.

மேற்கோள்கள் 

திருவள்ளூர் மாவட்டத்திலுள்ள சிவன் கோயில்கள்
திருவள்ளூர் மாவட்டத்திலுள்ள இந்துக் கோயில்கள்
திருவள்ளூர் மாவட்டத்திலுள்ள கோயில்கள்
மண்டோசோர் கோட்டை

மண்டோசோர் கோட்டை (Mandsaur Fort) என்பது தஷ்பூர் கோட்டை என்றும் அழைக்கப்படுகிறது. இது இந்தியாவின் மத்தியப் பிரதேச மாநிலத்தில் மண்டோசோர் மாவட்டத்தில் மண்டோசோர் நகரத்தில் அமைந்துள்ளது. இக்கோட்டையைச் சுற்றி ஒரு வெளிப்புறச் சுவர் உள்ளது. மேலும் இதற்கு பன்னிரண்டு வாயில்கள் உள்ளன. தென்கிழக்கு வாயில் சிவ்னா ஆற்றின் கரையில் இருப்பதால் நதி தார்வாஜா என்று அழைக்கப்படுகிறது.மண்டோசோர், மண்டோதாரியின் (இராவணனின் மனைவி) பிறப்பிடமாகவும் அறியப்படுகிறது.

மேற்கோள்கள் 

மத்தியப் பிரதேசக் கோட்டைகள்
Coordinates on Wikidata
மத்தியப் பிரதேசத்தில் உள்ள கோட்டைகளின் பட்டியல்

மத்தியப் பிரதேசத்தில் உள்ள கோட்டைகளின் பட்டியல் (List of forts in Madhya Pradesh) என்பது இந்தியாவில் மத்தியப் பிரதேச மாநிலத்தில் உள்ள கோட்டைகளின் பட்டியல் ஆகும்.

 அகல்யா கோட்டை, காண்ட்வா
 அசிர்கர் கோட்டை, புர்ஹான்பூர்
 பஜ்ரன்கர் கோட்டை, குனா
 பந்தாவ்கர் கோட்டை, உமரியா
 சந்தேரி கோட்டை, அசோக்நகர்
 சாச்சௌரா கோட்டை, குனா
 தார் கோட்டை, தார்
 கர் குந்தார், நிவாரி
 கின்னோர்கார், போபால்
 கோஹத் கோட்டை, பிந்த்
 குவாலியர் கோட்டை, குவாலியர்
 ஹிங்லாஜ்கர், மண்ட்சௌர்
 கியோட்டி கோட்டை, ரேவா
 மதன் மஹால், ஜபல்பூர்
 மண்ட்சௌர் கோட்டை, மண்ட்சௌார்
 மாண்டு கோட்டை வளாகம், தார்
 நர்வார் கோட்டை, சிவபுரி
 ஓர்ச்சா கோட்டை, நிவாரி
 ரைசன் கோட்டை, ரைசன்
 சபல்கர் கோட்டை, மொரேனா
 உடிலா கோட்டை, குவாலியர்
 ரேவா கோட்டை, ரேவா
 ராஹத்கர் கோட்டை, சாகர்

மேற்கோள்கள் 

மத்தியப் பிரதேசக் கோட்டைகள்
உதிலா கோட்டை

உதிலா கோட்டை (Utila Fort) என்பது இந்தியாவின் மத்தியப் பிரதேசத்தில் உள்ள குவாலியர் மாவட்டத்தில் உள்ள ஒரு கோட்டையாகும். குவாலியர் நகரத்திலிருந்து கிழக்கே 20 கிலோமீட்டர் (12 மைல்) தொலைவில் உள்ள உதிலா, குவாலியர்-அஸ்தினாபூர்-பெகத் சாலையில் இக்கோட்டை அமைந்துள்ளது.

வரலாறு 
உதிலா கோட்டை 1740ஆம் ஆண்டில் கோகத் மாநிலத்தைச் சேர்ந்த பீம் சிங் ராணாவால் கட்டப்பட்டது. இது முக்கியமாக கோகத் கோட்டைக்குப் பாதுகாப்பு வழங்குவதற்காக கட்டப்பட்டது.

கட்டிடக்கலை 
இந்தக் கோட்டை ஒரு குன்றின் மீது அமைந்துள்ளது. இக்கோட்டையினைச் சுற்றி ஒரு ஆழமான அகழியால் பாதுகாக்கப்படுகிறது. கோட்டையைச் சுற்றி நான்கு உயரமான கோபுரங்கள். இதன் கட்டிடக்கலை கோகத் ஜாட் ஆட்சியாளர்களின் பாதுகாப்பு மூலோபாயம் மற்றும் கட்டிடக்கலை திறன்களை பிரதிபலிக்கிறது.

மேற்கோள்கள் 

மத்தியப் பிரதேசக் கோட்டைகள்
Coordinates on Wikidata
யகியா சின்வார்

யகியா இப்ராகிம் சின்வார் (Yahya Ibrahim Hassan Sinwar) (:29 அக்டோபர் 1962 -16 அக்டோபர் 2024) என்பவர்  இசுமாயில் அனியே கொல்லப்பட்டப் பின்னர் காசாக்கரையில் உள்ள பாலஸ்தீன அரசியல் குழு மற்றும் அமாசு இயக்கத் தலைவராக 6 ஆகஸ்டு 2024 அன்று தேர்ந்தெடுக்கப்பட்டவர்.

இளமை
காசா பகுதியின் தெற்கு முனையில் உள்ள கான் யூனிசு அகதிகள் முகாமில் பிறந்த சின்வார், அபு இப்ராகிம் என்று பரவலாக அறியப்படுகிறார்.பாலத்தீனர்கள் ‘அல்-நக்பா’ (பேரழிவு) என்று அழைக்கும் சம்பவத்திற்குப் பிறகு அவரது குடும்பம் அகதிகளானார்கள்.

1948 ஆம் ஆண்டு நடந்த இந்தச் சம்பவத்திற்கு பிறகு இசுரேல் என்ற நாடு உருவானது. அதைத் தொடர்ந்து நடந்த போரில் பாலத்தீனர்கள் அவர்களின் மூதாதையர் வீடுகளில் இருந்து பெருமளவில் இடம்பெயர்ந்தனர்.

சின்வார் முதன்முதலாக 1982 ஆம் ஆண்டு, அவரது 19-வது வயதில் இசுரேலால் கைது செய்யப்பட்டார். பின்னர் மீண்டும் 1985 ஆம் ஆண்டு கைதான போது அமாசின் நிறுவனர் சேக் அகமது யாசினின் நம்பிக்கையைப் பெற்றார். சிறையில் அவருடன் நெருக்கம் அடைந்தார் என்றும் அமைப்பின் ஆன்மீகத் தலைவருடனான இந்த உறவு பின்னர் சின்வாருக்கு இயக்கத்திற்குள் ஒரு முக்கியத்துவத்தைக் கொடுத்தது என்றும் டெல் அவிவில் உள்ள தேசியப் பாதுகாப்பு ஆய்வுகள் நிறுவனத்தின் மூத்த ஆராய்ச்சியாளர் கோபி மைக்கேல் தெரிவித்தார்.

அமாசு 1987ஆம் ஆண்டு நிறுவப்பட்ட இரண்டு ஆண்டுகளுக்குப் பிறகு, சின்வார் அக்குழுவின் உள்நாட்டுப் பாதுகாப்பு அமைப்பான அல்-மஞ்யை நிறுவினார்.

1988 ஆம் ஆண்டு சின்வார் இரண்டு இசுரேலிய வீரர்களைக் கடத்திச் சென்று கொல்ல திட்டமிட்டதாகக் கூறப்படுகிறது. அதே ஆண்டு அவர் கைது செய்யப்பட்டார். 
2013-ஆம் ஆண்டு காசா பகுதியில் உள்ள அமாசின் அரசியல் பணியகத்தின் உறுப்பினராகத் தேர்ந்தெடுக்கப்பட்ட சின்வார், 2017-ஆம் ஆண்டு அவர் அதன் தலைவராக பொறுப்பேற்றார்.

சின்வாரின் சிறை நாட்கள்
யாகியா சின்வார் தனது இளம் பருவத்தில் 1988-2011 வரையில் 22 ஆண்டுகள இசுரேலிய சிறைகளிலேயே கழித்தார். சில காலத்தை அவர் தனிமை சிறையிலும் கழித்தார். சிறையில் அவர் அமாசு அமைப்பில் ஊக்கம் பெற்றார். சின்வார் முதன்முதலாக 1982 ஆம் ஆண்டு, அவரது 19-வது வயதில் இசுரேலால் கைது செய்யப்பட்டார். 1988 கைது செய்யப்பட்டு 12 பாலத்தீனர்களைக் கொன்றதற்காக இசுரேல் நீதிமன்றத்தால் நான்கு ஆயுள் தண்டனைகள் விதிக்கப்பட்டன.

2011-ஆம் ஆண்டு ஏற்பட்ட உடன்பாட்டின் படி இசுரேலிய பணயக்கைதியான இசுரேலிய ராணுவ வீரர் கிலாட் சாலிட்டிற்கு ஈடாக சிறையில் இருந்து 1,027 பாலத்தீனர்களும் இஸ்ரேலிய அரேபிய கைதிகளும் விடுவிக்கப்பட்டனர், விடுவிக்கப்பட்டவர்களில் இவரும் ஒருவர்.

2023 இசுரேல் மீதான அமாசின் தாக்குதல்கள்
2023 இசுரேல் மீதான அமாசின் தாக்குதல்களுக்கு மூளையாக செயல்பட்டவர் யாகியா சின்வார் என இசுரேல் குற்றம் சாட்டியது.

இறப்பு
16 அக்டோபர் 2024 அன்று யாகியா சின்வார், இசுரேலிய பாதுகாப்புப் படைகளால் தெற்கு காசாக்கரையில் வைத்துக் கொல்லப்பட்டார்.

வெளி இணைப்புகள்
இஸ்ரேல் கருவறுத்த சின்வாரின் மிரள விடும் ரகசியங்கள்

மேற்கோள்கள்

1962 பிறப்புகள்
2024 இறப்புகள்
ஹமாஸ் அமைப்பினர்
இட்டெர்பியம்(III) அயோடேட்டு

இட்டெர்பியம்(III) அயோடேட்டு (Ytterbium(III) iodate) என்பது Yb(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 200 பாகை செல்சியசு வெப்பநிலையில் தண்ணீரில் கரைக்கப்பட்ட இட்டெர்பியம் சல்பேட்டுடன் அயோடிக் அமிலத்தைச் சேர்த்து வினைபுரியச் செய்வதன் மூலம்  இட்டெர்பியம்(III) அயோடேட்டின் இருநீரேற்றைத் தயாரிக்கலாம்.  a=8.685, b=6.066, c=16.687 Å, β=115.01° என்ற அணிகோவை அளவுருக்களுடன் P21/c என்ற இடக்குழுவில் இட்டெர்பியம்(III) அயோடேட்டு படிகமாகிறது.

மேற்கோள்கள்

இட்டெர்பியம்(III) சேர்மங்கள்
அயோடேட்டுகள்
இஸ்மாயில் கனி

இஸ்மாயில் கனி (Esmail Qaani)(பிறப்பு:8 ஆகஸ்டு 1957 – கானாமல் போது 3 அக்டோபர் 2024)ஈரான் நாட்டின் இசுலாமிய புரட்சிகர பாதுகாப்புப் படையின் பிரிகேடியர் ஜெனரல் மற்றும் குத்ஸ் சிறப்புப் படையின் தலைமைப் படைத்தலைவர் ஆவார்.

இவர் அக்டோபர் 2024ல் லெபனான் நாட்டில் ஹிஸ்புல்லா தலைவர்  அசீம் சபி அல்-தீனை சந்தித்து  உரையாடிக் கொண்டிருந்த போது, இஸ்ரேல் நாட்டின் வான் படை குண்டுவீச்சால் 3 அக்டோபர் 2024 முதல் கானாமல் போய் விட்டார்.

இதனையும் காண்க
 குத்ஸ் படைகள்
 2024 ஈரான்-இஸ்ரேல் மோதல்
 காசீம் சுலைமானி
 அசன் நசுரல்லா
 அசீம் சபி அல்-தீன்

மேற்கோள்கள்

1957 பிறப்புகள்
ஈரானிய மக்கள்
காணாமல் போனவர்கள்
ஈரானின் அரசியல்
கடோலினியம் அயோடேட்டு

கடோலினியம் அயோடேட்டு (Gadolinium iodate) என்பது Gd(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கடோலினியம் உலோகத்துடன் பெர் அயோடிக் அமிலத்தைச் சேர்த்து 180 பாகை செல்சியசு வெப்பநிலைக்குச் சூடுபடுத்தினால் கடோலினியம் அயோடேட்டு உருவாகும்.  நீரில் கடோலினியம் அயோடேட்டின் கரைதிறன் 0.893±0.002 (25 °செல்சியசு 103 மோல்·டெசிமீட்டர்−3). தண்ணீரில் எத்தனால் அல்லது மெத்தனால் சேர்ப்பது இதன் கரைதிறனைக் குறைக்கும்.

மேற்கோள்கள்

கடோலினியம் சேர்மங்கள்
அயோடேட்டுகள்
சமாரியம்(III) அயோடேட்டு

சமாரியம்(III) அயோடேட்டு (Samarium(III) iodate) என்பது Sm(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

தயாரிப்பு
சமாரியம்(III) அயோடேட்டு ஒற்றைநீரேற்றை, சமாரியம்(III) நைட்ரேட்டுடன்  கொதிக்கும் நீரில் கரைக்கப்பட்ட பொட்டாசியம் அயோடேட்டை  சேர்த்து  வினைபுரியச் செய்வதன் மூலம் பெறலாம். இதன் இருநீரேற்றை சமாரியம்(III) குளோரைடு, அயோடின் பெண்டாக்சைடு மற்றும் நீரில் கரைக்கப்பட்ட பொட்டாசியம் பெர் அயோடேட்டு ஆகியவற்றைச் சேற்த்து  180 ° செல்சியசு வெப்பநிலையில் வினைபுரியச் செய்வதன் மூலம் பெறலாம்.

பண்புகள்
சமாரியம்(III) அயோடேட்டு பின்வருமாறு சிதைவடைகிறது.:

7 Sm(IO3)3 → Sm5(IO6)3 + Sm2O3 + 9 I2 + 21 O2 

சமாரியம்(III) அயோடேட்டு 200 °செல்சியசு வெப்பநிலையில் அயோடின் பெண்டாக்சைடு மற்றும் மாலிப்டினம் மூவாக்சைடுடன் நீர்வெப்ப வினைக்கு உட்பட்டு Sm(MoO2)(IO3)4(OH). சேர்மத்தைக் கொடுக்கிறது.

மேற்கோள்கள்

சமாரியம் சேர்மங்கள்
அயோடேட்டுகள்
குத்ஸ் படைகள்

குத்ஸ் படைகள் (Quds Force) என்பது ஈரான் நாட்டின் இசுலாமிய புரட்சிகர பாதுகாப்புப் படையின்  சிறப்பு இராணுவப் பிரிவாகும்.இப்படையில் மொத்தம் 5,000 பேர் உள்ளனர். இதன் கட்டளை தளபதி பிரிகேடியர் ஜெனரல் இஸ்மாயில் கனி  ஆவார். இப்படையின் முக்கியப் பணி வெளிநாடுகளில் இராணுவச் செயல்பாடுகள் மேற்கொள்தல்,வழக்கத்திற்கு மாறான போரிடல் மற்றும் இராணுவ உளவுப் பணி  செய்வதாகும்.மேலும் குத்ஸ் படைகள் வெளிநாடுகளில் செயல்படும் ஹமாஸ் ஹிஸ்புல்லா மற்றும் அவ்திகள் போன்ற சியா பிரிவு போராளிகளுக்கு இராணுவப் பயிற்சி மற்றும் இராணுவ தளவாட உதவிகள் செய்கிறது.இப்படையை அமெரிக்கா மற்றும் மேற்கு உலக நாடுகள் தடை செய்துள்ளது. 

குத்ஸ் படைகள்  ஈரானின் அதியுயர் தலைவருக்கு மட்டுமே விளக்கம் கொடுக்க கடமைப்பட்டவர்கள். இப்படையின் தலைவராக இருந்த காசீம் சுலைமானியை அமெரிக்கப் படைகள் 3 அனவரி 2020 அன்று பாக்தாத் நகரத்தில் வைத்து கொன்றனர். எனவே குதஸ் படைகளின் கட்டளைத் தளபதியாக இஸ்மாயில் கனி  நியமிக்கப்பட்டார்.

கலந்து கொண்ட போர்கள்
 ஈரான் – ஈராக் போர்
 சோவியத்–ஆப்கான் போர் 
 1982 லெபனான் போர்
 போஸ்னியாப் போர்
 தெற்கு லெபனான் மோதல்கள் (1985–2000)
 ஆப்கானித்தானில் போர் (2001–2021)
 சிரிய உள்நாட்டுப் போர்

இதனையும் காண்க
 இசுலாமிய புரட்சிகர பாதுகாப்புப் படைகள்
 காசீம் சுலைமானி
 இஸ்மாயில் கனி

References

ஆதாரங்கள்

நூல்கள்

கட்டுரைகள் 

 
 

ஈரானின் அரசியல்
காசிம் சுலைமானி

காசிம் சுலைமானி (Qasem Soleimani) (11 மார்ச் 1957-இறப்பு: 3 சனவரி 2020), ஈரான் நாட்டின் இசுலாமிய புரட்சிகர பாதுகாப்புப் படைகளின் தலைமை படைத்தலைவராக 1998 முதல் இருந்தவர். 2020ல் குத்ஸ் படைகளின் தலைமைப் படைத்தலைவராக பணியாற்றும் போது, அமெரிக்க ஐக்கிய நாட்டின் இராணுவத்தின் ஆளில்லாத வானூர்தி மூலம்  பாக்தாத் நகரத்தில் வைத்து 3 சனவரி 2020 அன்று காசிம் சுலைமானி சுட்டுக் கொல்லப்பட்டார்.

மேற்கோள்கள்

ஆதாரங்கள்

வெளி இணைப்புகள்
David Ignatius, At the Tip of Iran's Spear, Washington Post, 8June 2008
 Martin Chulov, Qassem Suleimani: the Iranian general 'secretly running' Iraq, The Guardian, 28 July 2011
 Dexter Filkins, The Shadow Commander, The New Yorker, 30 September 2013
 Ali Mamouri, The Enigma of Qasem Soleimani And His Role in Iraq, Al-Monitor, 13 October 2013

1957 பிறப்புகள்
2020 இறப்புகள்
ஈரானிய மக்கள்
ஈரானின் அரசியல்
உருத்ர மதாப் ரே

உருத்ர மதாப் ரே (Rudra Madhab Ray) இந்தியாவைச் சேர்ந்த ஓர் அரசியல்வாதியாவார். 1937 ஆம் ஆண்டு நவம்பர் மாதம் 23 ஆம் தேதியன்று இவர் பிறந்தார். தசுபல்லா தொகுதியில் இருந்து ஒடிசா சட்டமன்றத்திற்கு மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.  இந்திய நாடாளுமன்றத்தில் இவர் உறுப்பினராக இருந்தார். 2009 ஆம் ஆண்டு நடைபெற்ற மக்களவைத் தேர்தலில் கந்தமாள் மக்களவைத் தொகுதியை பிரதிநிதித்துவப்படுத்தினார். கட்சி விரோத நடவடிக்கைகளில் ஈடுபட்டதாகக் கூறி பிச்சு சனதாதளத்திலிருந்து 2014 ஆம் ஆண்டு ஏப்ரல் மாதம் 12 ஆம் தேதியன்று இடைநீக்கம் செய்யப்பட்டார். பின்னர் பாரதிய சனதா கட்சியில் சேர்ந்தார். உருத்ரமதாப் நீண்டகால நோயினால் பாதிக்கப்பட்டு 2016 ஆம் ஆண்டு மே மாதம் 31 ஆம் தேதியன்று இறந்தார்.

மேற்கோள்கள்
.

1937 பிறப்புகள்
2016 இறப்புகள்
பாரதிய ஜனதா கட்சி அரசியல்வாதிகள்
இந்திய நாடாளுமன்ற உறுப்பினர்கள்
ஒடிசா அரசியல்வாதிகள்
ஜனதா தளம் அரசியல்வாதிகள்
நித்யா ராமராஜ்

நித்யா ராமராஜ் (Nithya Ramraj) (பிறப்பு: செப்டம்பர் 20,1998) தமிழ்நாட்டைச் சேர்ந்த ஒரு இந்திய தடகள வீராங்கனை ஆவார். இவர் 100 மீட்டர் தடை ஓட்டங்களில் போட்டியிடுகிறார். சீனாவின் காங்சூ நகரில் 2022 நடந்த ஆசிய விளையாட்டுப் போட்டிகளில் இவர் இந்தியாவைப் பிரதிநிதித்துவப்படுத்தினார். தரவரிசையில் சிறந்த தடகள வீரர் ஜோதி யர்ராஜிக்கு பின்னால் தடை ஓட்டத்தில் தரவரிசையில் இந்தியாவின் 2ம் இடத்தைப் பிடித்தார்.

இளமை வாழ்க்கை 
நித்யா, தமிழ்நாட்டின் கோயம்புத்தூரைச் சேர்ந்தவர். இவரது தந்தை சரக்குந்து ஓட்டுநராக் இருக்கிறார். இவரது தாயார் மீனா வீட்டு வேளை செய்கிறார். மூன்று சகோதரிகளில் இவர் இளையவர். இவருடன் ஒட்டிப் பிறந்த வித்யாவும் ஒரு தடகள வீரர் ஆவார். இவர்கள் இருவரும் ஆரம்பத்தில் வளைதடிப் பந்தாட்டத்தை விளையாடத் தொடங்கினர். இவரது தாயார் 7 ஆம் வகுப்பிற்கு ஈரோடு பெண்கள் விளையாட்டு பள்ளியில் சேர்ந்தார். பின்னர் அங்கு இவர்கள் தடகளத்திற்கு மாறினர். நித்யா வருமான வரித்துறையில் பணிபுரிந்து வருகிறார்.

தொழில் வாழ்க்கை 

 சீனாவின் காங்சூவில் நடந்த 2022 ஆசிய விளையாட்டுப் போட்டிகளில் 100 மீ தடை தாண்டி வெற்றிப் பெற்றார்.
 2023: பேங்காக்கில்கில் நடைபெற்ற 25 வது ஆசிய தடகளப் போட்டிகளில் 2023 இல் ஸ்ப்ரிண்ட் தடைகளில் இந்தியாவைப் பிரதிநிதித்துவப்படுத்தி நான்காவது இடத்தைப் பிடித்தார்.
 2021: மார்ச் மாதத்தில், பட்டியாலாவில் உள்ள நேதாஜி சுபாஸ் தேசிய விளையாட்டு மைதானத்தில் நடைபெற்ற 24 வது தேசிய கூட்டமைப்பு கோப்பை மூத்தோர் தடகளப் போட்டிகளில் 100 மீ தடைகளில் இவர் மூன்றாவது இடத்தைப் பிடித்தார்.
 2019: அக்டோபரில், சார்க்கண்டின் ராஞ்சியில் நடந்த 59 வது தேசிய ஓபன் தடகளப் போட்டிகளில் 100 மீட்டர் தடைகளில் இரண்டாவது இடத்தைப் பிடித்தார்.
 ஆகஸ்ட் மாதம், உத்தரப்பிரதேசத்தின் இலக்னோவில் நடைபெற்ற 9வது தேசிய மாநிலங்களுக்கு இடையேயான மூத்தோருக்கான தடகளப் போட்டிகளில் 100 மீட்டர் தடைகளில் இவர் நான்காவது இடத்தைப் பிடித்தார்.

மேற்கோள்கள்

வெளி இணைப்புகள் 
 Olympics.com list
 Nithya Ramraj at Athletics Federation of India

தமிழ்நாட்டு விளையாட்டு வீராங்கனைகள்
கோவை மக்கள்
வாழும் நபர்கள்
1998 பிறப்புகள்
தட கள விளையாட்டு வீரர்கள்
இசுடீவன்சைட்டு

இசுடீவன்சைட்டு (Stevensite) என்பது வெள்ளை களிமண் வகை கனிமமாகும். இசுடீவன்சைட்டு கனிமமானது இசுமெக்டைட்டு கனிமத்தின் ஓர் அங்கமாக உள்ளது. பன்னாட்டு கனிமவியலாளர் சங்கம் இசுடீவன்சைட்டு கனிமத்தை Stv என்றகுறியீட்டால் அடையாளப்படுத்துகிறார்கள்.

அமெரிக்கப் பொறியாளரான எட்வின் அகசுட்டசு இசுடீவன்சன் நினைவாகக் கனிமத்திற்கு இசுடீவன்சைட்டு எனப் பெயரிடப்பட்டது. 

இசுடீவன்சைட்டு கனிமம் இங்கிலாந்து நாட்டின் டீன் சுரங்கத்தில் கிடைக்கிறது.

மேற்கோள்கள்

கனிமங்கள்
இசுமெக்டைட்டு குழு
ஜோதி யர்ராஜி

ஜோதி யாராஜி (Jyothi Yarraji) (பிறப்பு: ஆகஸ்ட் 28,1999) ஆந்திரப் பிரதேசத்தின் சேர்ந்த ஒரு இந்திய தடகள வீராங்கனை ஆவார்..  இஇவர் 100 மீட்டர் தடை ஓட்டங்களில் போட்டியிடும் இவர் இந்திய தேசிய சாதனையை வைத்திருக்கிறார். அனுராதா பிசுவாலின் நீண்டகால சாதனையை 10 மே 2022 அன்று 13.23 விநாடி என்ற நேரத்தில் கடந்து முறியடித்தார். அதன்பிறகு இவர் பல முறை சாதனையை முறியடித்துள்ளார்.

இளமை வாழ்க்கை 
ஜோதி, ஆந்திராவின் விசாகப்பட்டினத்தைச் சேர்ந்தவர். இவரது தந்தை சூரியநாராயணன் ஒரு பாதுகாப்புக் காவலராகவும், இவரது தாயார் வீட்டு உதவியாளராகவும் பணிபுரிகிறார். விசாகப்பட்டினம் பழைய நகரத்தில் உள்ள போர்ட் உயர்நிலைப் பள்ளியில் பள்ளிப்படிப்பை முடித்தார். ஆச்சார்யா நாகார்ஜுனா பல்கலைக்கழகத்துடன் இணைந்த கல்லூரியில் தனது கல்வியை முடித்தார். பின்னர், ஐதராபாத்திலுள்ள இந்திய விளையாட்டு ஆணைய விடுதியில் சேர்ந்து அங்கு பயிற்சியாளர் ஒலிம்பிக் வீரரும் துரோணச்சார்யா விருதைப் பெற்றவருமான என் .ரமேஷின் கீழ் இரண்டு ஆண்டுகள் பயிற்சி பெற்றார். பின்னர், மேம்பட்டப் பயிற்சிக்காக குண்டூர் சென்றார். 2019 முதல், புவனேசுவரத்திலுள்ள உள்ள ரிலையன்ஸ் தடகள உயர் செயல்திறன் மையத்தில் பிரித்தனிய பயிற்சியாளர் ஜேம்ஸ் ஹில்லியரின் கீழ் பயிற்சி பெற்று வருகிறார்.

தொழில் வாழ்க்கை 
சீனாவின் காங்சூ நகரில் நடந்த 2022 ஆசிய விளையாட்டுப் போட்டிகளில் 100 மீட்டர் தடை தாண்டுதலில் வெள்ளிப் பதக்கம் வென்று அனைவரின் கவனத்தைப் பெற்றார்.  ஆரம்பத்தில் இவர் ஒரு சீன தடகள வீரருடன் தவறான தொடக்கத்திற்காக தகுதி நீக்கம் செய்யப்பட்டார். ஆனால் பின்னர் ஓட்டத்தைத் தொடங்க அனுமதிக்கப்பட்டார். இறுதியில், ஒரு மதிப்பாய்வுக்குப் பிறகு, சீன தடகள வீரர் வு யான்னி தகுதி நீக்கம் செய்யப்பட்டார். இவர் வெள்ளிப் பதக்கத்திற்கு உயர்த்தப்பட்டார். 2023 ஆம் ஆண்டின் தொடக்கத்தில், கசக்கஸ்தானின் நூர் சுல்தான் நகரில்  நடந்த 2023 ஆசிய உள்ள்ரங்க தடகளப்போட்டிகளில் வெள்ளிப் பதக்கம் வென்றதைத் தவிர, உள்ளரங்க 60 மீட்டர் தடைகளுக்கான தேசிய சாதனையை ஐந்து முறை முறியடித்தார்.

2019 கோவிட் பெருந்தொற்று மற்றும் இவரது முதுகில் ஏற்பட்ட காயம் காரணமாக 2021 ஆம் ஆண்டில் கிட்டத்தட்ட எந்த நிகழ்வுகளிலும் பங்கேற்கவில்லை. ஆனால் 2022 ஆம் ஆண்டில் வலுவாக திரும்பி வந்தார். 2022 பொதுநலவாய விளையாட்டுப் போட்டிகளில் 100 மீட்டர் தடைகளில் இந்தியாவைப் பிரதிநிதித்துவப்படுத்தினார். மேலும் இறுதிப் போட்டியில் 5 வது இடத்தைப் பிடித்த இந்திய மகளிர் 4 X 100 மீட்டர் ரிலே அணியின் ஒரு பகுதியாக இருந்தார். இந்தியாவின் தேசிய விளையாட்டுப் போட்டிகளின் 2022 பதிப்பில், 100 மீட்டர் மற்றும் 100 மீட்டர் தடை தாண்டுதல் ஆகிய இரண்டிலும் இவர் தங்கம் வென்றார். அக்டோபர் 17,2022 அன்று, 13 விநாடிகளுக்குள் தடைகளை தாண்டிய முதல் இந்திய பெண் ஆனார். அந்த ஆண்டில் 100 மீட்டர் பெண்கள் தடைகளில் இரண்டாவது சிறந்த ஆசியர் எனவும் 11 வது சிறந்த ஆசியர் எனவும் ஆனார். 2022 இந்திய தேசியப் போட்டிகளில் , பெண்கள் பிரிவில் சிறந்த விளையாட்டு வீரராக இவர் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 

வாழும் நபர்கள்
1999 பிறப்புகள்
தட கள விளையாட்டு வீரர்கள்